
ДОКЛАД И АНАЛИЗ 
НА РЕЗУЛТАТИТЕ ОТ ПРОВЕДЕНИЯ МОНИТОРИНГ НА ТЕРИТОРИЯТА НА ТП ДЛС „Воден - Ири Хисар“ ПРЕЗ 2023 г.


Настоящото проучване е извършено в периода на месец януари – декември 2023 г във връзка с годишния мониторинг на ГВКС за територията на ТП ДЛС „Воден - Ири Хисар“

I. Собственост на горите и промени в начина на ползване или функционалните категории на горите:
Към 31.12.2023г. територията на ТП “ДЛС Воден – Ири Хисар“ е 14 976 ха:
в т.ч. -държавни ГТ –  14941 ха;
-общински ГТ – 33 ха;
 -частни физически лица – 2 ха.
През 2023 г. в площта и собствеността горските територии на стопанството не са настъпили промени. 
-Обявена е процедура за закупуване на частните горските територии- няма постъпили заявления;
-Не е извършвана смяна на предназначението на горски територии;
-Няма промени във функционалното предназначение на териториите.
-Не са издавани заповеди за заличаване/обявяване/промени на защитените територии и защитените зони. 
-Не са извършвани промени в заповедите или планове за управление на защитени територии и зони.

II. Извършени горскостопански дейности на територията на стопанството /залесяване, отглеждане на горски култури, производство на посевен и посадъчен материал, изведени сечи, направа на горски пътища и др./

През 2023г. в района на дейност на ТП „ДЛС Воден – Ири Хисар“ са добити 34 656 куб.м дървесина, в т.ч. от иглолистни дървесни видове – 0 куб.м.
По категории добитата дървесина е разпределена както следва:
-	Едра – 9 841 куб.м – 28,40 % от общата кубатура на добитата лежаща маса;
-	Средна – 3 808 куб.м –10,99 % от общата кубатура на добитата лежаща маса;
-	Дребна –237 куб.м – 0,68 % от общата кубатура на добитата лежаща маса;
-	Дърва – 20 770 куб.м – 59,93 % от общата кубатура на добитата лежаща маса;
-	Вършина – 0 куб.м – 0 % от общата кубатура на добитата лежаща маса.
-	По годишен план стопанството има разчет да добие 35 601 куб.м лежаща маса. Добита и реализирана дървесина за периода от 01.01.2023 г. до 31.12.2023 г. е 34 656 м3 лежаща маса, в т.ч. промишлен дърводобив: 19 928 куб.м лежаща маса, местно население- 13 832 куб.м лежаща маса и дърва по чл.193 от ЗГ: 896 куб.м лежаща маса. Изпълнението на годишния план е на 97 %.
С най-голям дял добита дървесина по дървесни видове е цера, след него сребролистната липа. През 2023 г. са добивани и други дървесни видове с по-малък процент участие, а именно акация, келяв габър,  планински ясен, мъждрян, благун, летен дъб, габър, клен, гледичия и зимен дъб. Иглолистните са представени само от черния бор.
- Достъпът до горски територии – държавна собственост и движението по горските пътища се контролира с издаване на разрешителни за достъп на всяко моторно превозно средство.
- Фирмите извършващи дърводобив бяха запознати с изискванията на горската сертификация и изискуемата технология за добив на дървесина и са информирани да представят: необходимите лични предпазни средства и за мотористите да притежават свидетелство за правоспособност за работа с бензино – моторен трион. За всеки един обект за дърводобив е изготвено „Приложение 2 – лист за проверка на оборудването и използването на лични предпазни средство и защитно работно облекло от горските работници, изпълнението на процедурите за безопасност и изискванията за извършване на горскостопански дейности.”  На всички лица които ще извършват добив на дървесина е извършен инструктаж и е изготвено „Приложение 1 – инструктаж за осигуряване на здравословни и безопасни условия на труд” В насажденията в които се извежда сеч се поставя информационна табела и табела забраняваща достъпа на външни лица в сечището. Частично се констатира проблем със снабдяването на работниците с лични предпазни средства и защитно облекло.
III. Вид и количество на добитите продукти /включително недървесни горски продукти/ от горски територии – държавна собственост.
-Няма подадени заявления за ползване на недървесни продукти за текущата година. Ползване на НДГП не са предвидени в Горскостопанския план.
-През 2023 година площите на проведените сечи са в размер на 516 ха- по видове сечи данните са посочени в 1 ГФ, 5 ГФ; 
-Няма залесявания и почвоподготовка през текущата година; 
-Не са използвани торове и химически пестициди.

IV. Здравословно състояние на /резултати от лесопатологични обследвания и лесозащитни мероприятия/
- По регистъра на сигналните листове в ТП ДЛС „Воден-Ири Хисар” за 2023 има заведени 3 бр. сигнални листи от гъботворка;
- Има проведено лесопатологично обследване относно дъбовата листоврътка и педомерките- нямаме установени индивиди; 
- Няма идентифицирани болести и вредители;  
- Няма възникнали природни нарушения (ветровали, снеголоми, пожари и др.)
- Няма негативни въздействия от антропогенни дейности - напр. Атмосферно замърсяване, замърсявания от промишлеността;

V. Въздействие на горскостопанските мероприятия върху популациите от растителни и животински видове, почвите и водните ресурси.
	След приключване на горскостопанските дейности през годината е извършена оценка на въздействието на изведената сеч върху ключови елементи на околната среда, съседни имоти и инфраструктура. От изготвените и представени оценки на въздействието може да се направят следните по общи констатации относно:
-	Повреди по подраста в насажденията с извършена оценка не са установени;
-	Повреди по оставащия дървостой – не са констатирани повреди над допустимите /над 2 % по брой от оставащите на корен дървета/;
-	Създаване на условия за активиране на ерозионни процеси – не са констатирани предпоставки за активизиране на ерозионни процеси;
-	Оставяне на мъртва дървесина в насажденията с изведени сечи – налична е мъртва стояща и лежаща дървесина;
-	Водните ресурси на територията и/или в близост до насажденията – при наличие на водни течения са дефинирани мерки за опазване в листа за предварителна оценка;
-	Въздействие върху съседни насаждения не са констатирани;
-	Въздействие върху съседни имоти и инфраструктура – не са констатирани.
	От направените констатации са набелязани следните основни действия и мерки за намаляване на отрицателното въздействие: увеличаване на контрола при движение на превозни средства по горски автомобилни пътища.

VI. Мониторинг на ВКС 1.1. „Защитени територии и защитени зони”, включително мониторинг на ВКС.
Във връзка с мониторинга на ВКС 1.1. през 2023 г. регулярно беше проверявана страницата на РИОСВ Русе за новосъздадени защитени територии и/или зони, както и за ограничения в заповедите за обявяването им и изискванията на плановете им за управление. През 2023 г. промени не са отразени в официалната страница на РИОСВ Русе. 
Поради липсата на изготвени и приети планове за управление на представените защитени зони служителите на ДЛС следят за неблагоприятни въздействия върху върху горските екосистеми в следствие на горскостопанските дейности, нарушаване на миграционни пътища на дивите животни, повишаване на риска от пожари, влошаване на благоприятното природозащитно състояние и др. През 2023 г. не са констатирани неблагоприятни въздействия върху ВКС 1.1.
 През годината са извършвани системни наблюдения за недопускане на отрицателно въздействие върху ВКС на защитените територии и зони от извършваните горскостопански мероприятия. Разработени са формуляри за мониторинг на ВКС 1.2 – „застрашени, изчезващи ендемични видове” и ВКС 1.3 – „редки застрашени и изчезващи горски екосистеми”. Попълнени са формуляри за следните животински видове:

1.	Мониторинг на ВКС 1.2. „Застрашени, изчезващи и ендемични видове”

Златка (Martes martes) 
В района на ТП ДЛС „Воден-Ири Хисар” има поставени 30 бр. фотокапани. 
През 2023 г. не са заснети индивиди от вида златка.

Сокол орко (Falco subbuteo L.) 
През 2023 г. не са констатирани гнездови находища на този застрашен вид.

Голям ястреб (Accipiter gentilis L.) 
През 2023 г. не са констатирани гнездови находища на този застрашен вид.

Малък ястреб (Accipiter nisus L.) 
През 2023 г. не са констатирани гнездови находища на този застрашен вид.

Малък креслив орел (Aquila pomarina) 
През 2023 г. не са констатирани гнездови находища на този застрашен вид.

Бухал (Bubo bubo L.)
През 2023 г. не са констатирани гнездови находища на този застрашен вид.

Черен кълвач (Dryocopus martius L.) 
През 2023 г. са наблюдавани единични екземпляри от вида черен кълвач в отдел ……, но не е установено мястото на гнезденето. 

Шипобедрена костенурка (Testudo graeca) 
Среща се в района на стопанството. 

Шипоопашата костенурка (Testudo hermanni) 
Среща се в отдели ………...

Смок мишкар (Еlaphe longissima longissima)
Наблюдавани са единични екземпляри в отдел. Основна заплаха за вида е безпокойството и преследването от човека.
	
През 2023 г. при провеждане на мониторинга на биологичното разнообразие е констатирано присъствието на следните защитени видове: горски бекас в отдел ………., черен щъркел в отдел ……. и дива котка в местност ………………

2.	 Мониторинг на ВКС 1.3. Критични концентрации на видове.
Благороден елен (Cervus elaphus)
При благородния елен мониторинга се извършва целогодишно. Най-масовите данни се получават по време на таксацията на дивеча – края на януари, началото на февруари при подходящи метеорологични условия и по време на сватбения период - септември. Данните от мониторинга показват добро здравословно състояние на популацията, слабо нарушена полова структура – с превес на женските (най-вече в ЛТУ „Воден) и слабо нарушена възрастова структура. В ЛТУ „Воден” сватбовищата са активни. Брачният период е удължен, поради нарушената полова структура. В ЛТУ „Ири Хисар” половата  и възрастовата структура е добра. Реална заплаха за спокойствието на вида, най-вече по границите на двата участъка са скитащите кучета. За да се осигури спокойствието на благородния елен, в брачния период се ограничават горскостопанските и селско стопанските дейности в районите с активни сватбовища.

4.	Мониторинг на ВКС 2. „Екосистеми и мозайки от екосистеми на ниво ландшафт”.
При извършване на мониторинга на ВКС 2. са използвани документи, снимки и обход на територията и беше констатирано следното:
-	Планираните лесовъдски и стопански мероприятия осигуряват запазване на процента на лесистост на стопанството;
-	Използваните лесовъдски системи поддържат видовото, възрастовото и структурното разнообразие в насажденията и на ниво ландшафт. Прилагат се природосъобразни лесовъдски системи в съответствие с особенностите на конкретното насаждение;
-	10% от територията на ДЛС „Воден-Ири Хисар” са отделени за осигуряване на гори от основно представените горскодървесни видове, които са във фаза на старост (Old-growth forests); 
-	Спазени са екологични принципи и практики при планиране и извеждане на лесовъдските мероприятия. При провеждане на лесовъдски дейности се поддържат необходимото количество мъртва дървесина в насаждението, дървета с хралупи, единични и групи стари дървета;
-	Насажденията на територията на ДЛС се възобновяват изцяло естествено. Прилагат се лесовъдски системи, които осигуряват естествено възобновяване;
-	Не се допуска смяна на коренния дървесен състав;
През 2023 г. на територията на ДЛС не са извършвани залесявания.
-	Антропогенната фрагментираност на територията на стопанството не се е увеличила. При планиране на пътищата и инфраструктурата максимално е запазена целостта на ландшафта. 
-	През 2023 г. на територията на ДЛС няма възникнали пожари. Лесокултурните прегради, просеки и пътища се поддържат в добро състояние.

5.	Мониторинг на ВКС 3. Екосистеми и местообитания на територията на ТП ДЛС „Воден-Ири Хисар”.
-	G1.7C41 Термофилни липови гори - Наблюденията са направени в подотдели: ……………………….. Подотделите са включени в гори във фаза на старост. Насажденията са в задоволително здравословно състояние- липсва обезлистване, наблюдава се наличие на единични групи изсъхнали дървета. Няма данни за започнали сукцесионни и/или дегенеративни процеси. 
-	G1.7А1 Степни дъбови (церови) гори - Наблюденията са направени в подотдели: …………………………………. Насажденията са в задоволително здравословно състояние- липсва обезлистване, наличие на единични изсъхнали дървета и биотопна дървесина. Няма данни за започнали сукцесионни и/или дегенеративни процеси. 
-	Гори във фаза на старост – Горите във фаза на старост представляват 10% от горските територии на ТП ДЛС „Воден-Ири Хисар”. Определени са със Заповед №183/30.12.2015 г. на и.д.директор на ТП ДЛС „Воден-Ири Хисар” и Заповед № РД49-421/02.11.2016 г. на Министъра на земеделието и храните. Наблюденията са направени в подотдели: ……………………………... Насажденията са в задоволително добро здравословно състояние. Няма данни за започнали сукцесионни и/или дегенеративни процеси.

-	Мониторинг на ВКС 4 Екосистемни услуги от критично значение.
Тези видове гори са много важни за предотвратяване на бедствия и критични ситуации. При мониторинга се обръща особено внимание на горите с водозадържащи и водоохранни функции. Стремим се да не допускаме отрицателно въздействие.


-	Мониторинг на ВКС 5 Основни потребности на населението.
ТП ДЛС „Воден- Ири Хисар“ ежегодно работи за задоволяване на местното население с дърва за огрев. Всяка година се дава информация на кметовете на населенти места за възможностите за задоволяване на нуждите на населението с дърва за огрев от държавните горски територии. Изготвят списъци кметовете и се доставят до домакинствата под контрола на горските служители. 

-	Мониторинг на ВКС 6 Културни цености.
На територията на ТП ДЛС „Воден- Ири Хисар“ има много места с културно, екологично, икономическо и религиозно значение. Неизвършваме дърводобивни дейности в близост до тези места. Извършва се периодичен мониторинг с цел предотвратяване на негативните въздействия на тези гори.
	
VII. Социално икономически аспекти – промени в обществото и/или отношението им спрямо горските ресурси и дейности.
· През годината бяха направени срещи с кметово на населените места, свързани с дейността на стопанството и поставяне на проблеми от различно естество. Коментираха се въпроси относно нуждите на местното население от дърва за огрев и съответно снабдяването им. Запознаване на местното население и други заинтересовани страни с принципите на горската сертификация, че стопанисването на горски територии - държавна собственост от стопанството ще се осъществи по начин съчетаващ екологичните, икономически и социални ползи на горите.

VIII. Срещи с представители на местните общности, свързани със стопанисването на горите.
· [bookmark: _Hlk167889361]Срещи с кметове на населените места с цел задоволяване на местното население с дърва за огрев. Проведени срещи с РСПБЗН – Разград, РСПБЗН-Исперих, РСПБЗН-Кубрат,  РСПБЗН – Тутракан, РДГ – Русе във връзка с провеждането на мероприятия свързани със защита на горите от пожари.

IX. Оценка на ефективността и продуктивността на ловното стопанство.
· Основни предизвикателства за подобряване ефективността и продуктивността на ловното стопанство при спазване принципите на горската сертификация са насочени към балансирано и отговорно отношение в различни направления екологични, икономически и социални, които са обвързани с голям брой заинтересовани страни. За прилагане на принципите и критерии по горска сертификация е необходимо отстраняване на пропуски и по отговорен подход от служителите на стопанството, свързан с мониторинг на въздействието на горскостопански дейности и регулярен мониторинг на ГВКС.

21.03.2024 г.						Изготвил: ............/п/*...........
						/ инж. Фатме Рефит – лесничей при ТП ДЛС „Воден – Ири Хисар”/
* Налице е положен подпис, като същият е заличен съгласно Общия регламент за защита на личните данни (Регламент (ЕС) 2016/679

